WWant peter boschman als geleydt nae des
stedt recht voir sijn wettich gebreck uut
crachte van scepen brieven van loven
onder den anderen tot allen den goed
beyde have ende erve ottens van ste
marien borghe en jans van ste marien
bge sijns vads soe wair die gelegen sijn
inder stadt van loven oft bynne d vrijheyt
d selver hem met gielijc de vos vorste
van des stadt alle deselve goede heeft doen
leven ende den voirs otte ende jane
dach van rechte te comparen inde banck voir
meye ende scepen van loven doen besceyden
oft zij hen tegen de voirs leveringe hadd
willen opponen Aldair zij op heden als ten
verstreken daige niet gecompareert en
zijn noch procuroer van sijnen wegen
hen dair tegen opponerende den voirs
geleydden altijt comparerende en trecht
voirt versuekende Soe hebben de scepen
van loven ter manissen smeyers nae dat
de voirs vorstere behoirlijck gecleert heeft
de voirs leveringhe ende dach besey
dinghe geschiet te sijne gewesen voir
een vonnesse wair de wederpartie des
voirs geleydden niet en compareert ten opstaen
smeyers ende der scepen datmen den
selven geleydden houden soude inde macht
van sijnen beleyde scepen brieve en leveringe
alsoe vre alst noch voir scepcome es in scampno
januarii x